E-smaspäev

E-smaspäev on Eesti E-kaubanduse Liidu korraldatav iga-aastane e-ostlemise päev, kus Eesti E-kaubanduse Liidu liikmed ja paljud veebipoed teevad 24 tunni jooksul sooduspakkumisi. E-smaspäev toimus esimest korda 10. novembril 2014 ning on pärast seda toimunud iga aasta novembri teisel esmaspäeval.

Esimesel e-smaspäeval osales mitukümmend e-poodi, sealhulgas Cherry.ee, Bauhof, Hansapost, Apotheka, MyLook, Monton, Photopoint, Jysk, Living, E-Butiik, Siison jpt.

Idee
E-smaspäeva idee autorite Silver Hage ja Matthias Vutti sõnul on e-ostlemise päeva eesmärgiks teha tarbijatele 24 tunni jooksul väga paljudes Eesti veebipoodides eriti häid pakkumisi ning suurendada selle abil Eesti e-poodide tuntust. Inspiratsiooni e-smaspäeva korraldamiseks saadi USA-st ja Hiinast.

 Tulemused 
Pärast e-smaspäeva toimumist viiakse tulemuste analüüsimiseks osalenud e-poodidega läbi uuring. 2015. aasta uuringule vastas 63 kampaanias osalenud e-poodi. Uuringule vastanute andmetel oli 24-tunnise kampaania läbimüük üle 476 000 euro ning tellimuste koguarv 6055. Päeva läbimüük võis hinnanguliselt ulatuda kuni miljoni euroni, arvestades valimi osakaalu üldkogumist.

Maksimaalne e-poe läbimüük oli 2015. aasta e-smaspäeval üle 96 000 euro, müügikäibe mediaan oli 1091 eurot. E-smaspäev kasvatas oluliselt e-poodide külastatavust (mediaan +97% võrreldes nädal varasema esmaspäevaga), maksimaalne külastatavuse kasv oli 2000%. Mobiilseadmete kaudu tehtud ostutehingutega saadi keskmiselt 18% e-poodide kogukäibest."E-smaspäev päädis rekordiliste müüginumbritega". Eesti E-kaubanduse Liit.

KuupäevE-poodide arvKogukäiveKäive nutitelefonidelt10. november 201470137 369 €9,6%9. november 2015125476 363 €18%

Allikad

Kategooria:Internet Eestis
Kategooria:Eesti pühad
Kategooria:Tähtpäevad
Kategooria:Eesti majandus